Marcel Breuer
Store norske leksikon,Kunst og estetikk,Arkitektur og landskap,Arkitekter og arkitektur-institusjoner,Internasjonale arkitekter og arkitektkontorer fra 1900 til i dag
Marcel Breuer var en amerikansk arkitekt og møbelformgiver, født i Ungarn. Han var utdannet i Tyskland og tilhørte den tyske avantgarde fra Bauhaus Dessau.
Rasjonell produksjon og stålrørmøbler Breuer var opptatt av rasjonell produksjon og utforsket mulighetene med å lage møbler i stålrør. Det resulterte i flere radikale modeller. I 1925–1926 formga han B3, senere kjent som Wassily-chair. Stolen er konstruert av stålrør. Bena er formet som meier, og sete og rygg er med spent stoff eller hud. Ideen kom antagelig fra en samtidig klubbstol. Breuer laget i motsetning til disse tunge stolene en variant som formidlet et lett inntrykk. Mest populær blant Breuers stoler er B 64 fra 1928, opprinnelig produsert av Thonet. Etter 1933 oppholdt han seg i Sveits og Storbritannia, og fra 1937 i USA ved Harvard University. Hans hovedverk er, i samarbeid med Pier Luigi Nervi og Bernard Louis Zehrfuss, UNESCO-bygget i Paris (1953–1958). Les meir i Store norske leksikon arkitekt arkitektur i USA Bauhaus Litteratur Droste, Magdalena (2000). Bauhaus 1919-1933, Taschen